CELEX: 62016TN0666
Language: lv
Date: 2016-09-20 00:00:00
Title: Lieta T-666/16 P: Apelācijas sūdzība, ko par Civildienesta tiesas 2016. gada 21. jūlija spriedumu lietā F-100/15 De Nicola/EIB 2016. gada 20. septembrī iesniedza Carlo De Nicola

7.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 410/25
            
         Apelācijas sūdzība, ko par Civildienesta tiesas 2016. gada 21. jūlija spriedumu lietā F-100/15 De Nicola/EIB 2016. gada 20. septembrī iesniedza Carlo De Nicola
   
   (Lieta T-666/16 P)
   (2016/C 410/35)
   Tiesvedības valoda – itāļu
   
      Lietas dalībnieki
   
   
      Apelācijas sūdzības iesniedzējs: Carlo De Nicola (Strassen, Luksemburga) (pārstāvis – G. Ferabecoli, advokāts)
   
      Otra lietas dalībniece: Eiropas Investīciju banka
   
      Apelācijas sūdzības iesniedzēja prasījumi:
   
   
               —
            
            
               apmierināt apelācijas sūdzību un, grozot pārsūdzēto spriedumu, atcelt tā rezolutīvās daļas 1. un 2. punktu un minētā sprieduma 33., 46.-60., 85.-94., 100.-106. un 107.-109. punktu;
            
         
               —
            
            
               rezultātā atcelt un/vai nepiemērot lēmumu, ko 2014. gada 8. decembrī pieņēmusi Pārsūdzību izskatīšanas komiteja, iespējams, nosūtot tai atpakaļ lietas materiālus pēc kritēriju noteikšanas, kādi tai ir jāievēro, pieņemot jauno lēmumu; atzīt, ka EIB ir īstenojusi psiholoģisku vardarbību pret Dr. C. De Nicola, piespriest atbildētājai atlīdzināt Dr. C. De Nicola zaudējumus, kas tam nodarīti, kā prasīts pieteikumā par lietas ierosināšanu, vai, pakārtoti, nodot lietu citai minētās tiesas apelācijas palātai, lai tā citā sastāvā no jauna lemtu par atceltajiem punktiem, pirms tam veicot jau prasīto medicīnisko ekspertīzi.
            
         
      Pamati un galvenie argumenti
   
   Ar šo apelācijas sūdzību apelācijas sūdzības iesniedzējs vēršas pret Civildienesta tiesas 2016. gada 21. jūlija spriedumu, ar ko ir noraidīta apelācijas sūdzības iesniedzēja prasība atcelt Pārsūdzību izskatīšanas komitejas 2014. gada 8. decembra lēmumu, ar kuru ir noraidīta viņa prasība, kas vērsta pret viņa novērtējuma ziņojumu par 2013. gadu, kā arī pret atbildētājas lēmumu nepaaugstināt viņu amatā. Turklāt apelācijas sūdzības iesniedzējs prasa atzīt psiholoģisko vardarbību, no kādas saskaņā ar viņa apgalvojumiem viņš ir cietis, un piespriest Bankai atlīdzināt morālo, fizisko un mantisko kaitējumu, kāds viņam nodarīts saskaņā ar viņa apgalvojumiem.
   Savu prasījumu pamatojumam apelācijas sūdzības iesniedzējs apliecina, ka prasījums atzīt psiholoģisko vardarbību ir pamatots ar Bankas Personāla reglamenta 41. pantu un ka tāpēc nerodas problēma saistībā ar saturu un/vai priekšmetu, kas neietilptu Kopienu tiesas kompetencē. Šajā ziņā tiek uzsvērts, ka Savienības tiesas pienākums lemt par prasību par atzīšanu ir apstiprināts arī Vispārējās tiesas judikatūrā.
   Apelācijas sūdzības iesniedzējs arī apgalvo, ka ir izpildīti visi judikatūrā paredzētie nosacījumi prasības piespriest atlīdzināt zaudējumus apmierināšanai.
   Apelācijas sūdzības iesniedzējs iebilst arī pret pārsūdzētā sprieduma 46.-60. punktu par prasību atcelt Pārsūdzību izskatīšanas komitejas lēmumu, jo šī sprieduma daļa ir balstīta uz pieņēmumu, ka nav pierādīts tas, ka Pārsūdzību izskatīšanas komitejas lēmumā būtu pieļauta acīmredzama kļūda vērtējumā.